Ýmsar dýrategundir leggjast í dvala til þess að lifa af tímabil sem reynast þeim erfið , til dæmis vegna kulda . Þá hægist á öllum efnaskiptum , líkamshiti þeirra fellur og þau þurfa ekki að nærast . Kanínur tilheyra héraætt ( Leopridea ) rétt eins og hérar . Engin þeirra um 60 tegunda sem tilheyra þeirri ætt leggst í dvala yfir veturinn . Þær tegundir ættarinnar sem finnast mjög norðarlega , svo sem snjóþrúguhérinn ( Lepus americanus ) og snæhérinn ( Lepus arcticus ) , eru að jafnaði áberandi stærri en kanínur og eiga auðveldara með að lifa í svo köldu umhverfi . Kanínur eru á ferli allan veturinn en leggjast ekki í dvala . Engin tegund eiginlegra kanína finnst eins og norðarlega og þessar tvær tegundir héra . Í Norður-Ameríku finnst tegundin ullskotta ( Sylvilagus floridanus ) í austanverðum Bandaríkjunum og syðst í Kanada þar sem getur orðið nokkuð kalt . Henni vex vetrarfeldur til að takast á við vetrarhörkur á þessum slóðum . Kanínur eru jurtaætur og geta étið ýmiss konar plöntur . Villtar kanínur éta einkum gras en einnig ýmiss konar lauf , blóm , ber og rætur . Yfir vetrartímann getur verið erfitt að ná í þessa fæðu en þar sem þær leggjast ekki í dvala verða þær að afla sér matar . Þá naga þær gjarnan trjábörk og jafnvel trjágreinar og eru dæmi þess að það hafi stórséð á trjám á afmörkuðum svæðum vegna ágangs kanína . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .